
История, структура и задачи на органите на държавна сигурност на бившата ГДР - (STASI)
Началото на съществуването на органите на Държавна сигурност на ГДР може да се счита 16.08.1947 г., когато с помощта на военната администрация на бившия СССР е била създаден в нейната източна окупационна зона така наречения “Пети комисариат” или “К-5”. За негов ръководител е бил назначен Вилхем Цайсер, а за заместник – Ерих Милке. Формално К-5 е била подчинена на Управление “Криминално” на Народната полиция, защото решение на Съюзната контролна комисия (Великобритания, САЩ, СССР и Франция) е забранявало възраждането на германската политическа полиция.  
След създаването (07.10.1949 г.) на ГДР и приемането (08.02.1950 г.) на Закона за Министерството за държавна сигурност (STAATSSICHERHEIT) на 18.04.1950 г., тази държавна структура е била е формирана.  От тук е възприето съкратено название STASI. Штата на министерството първоначално е бил попълнен основно със сътрудници на «К-5» и частично от създадената през 1947 г. Германска икономическа комисия. За министър е назначен Вилхем Цайсер, а за негов заместник Ерих Милке.
Структурата на STASI от 1950 до 1990 г. е претърпяла различни изменения и трансформации. Първоначално са били създадени три основни управления – за контраразузнаване, диверсии и подривна дейност и държавен секретариат. След бунта на немските работници през 1953 г. тогавашното висше партийно ръководство на ГДР, сваля от длъжност Вилхем Цайсер,  и понижава статута на STASI, като преподчинява неговите структури на  Министерството на вътрешните работи. На поста държавен секретар е назначен  Ернст Волвебер, а за негов заместник Ерих Милке. През 1955 г. на STASI e върнат статута на самостоятелно министерство. За министър е назначен Ернст Волвебер, а поста държавен секретар е поет от Ерих Милке. В началото на ноември 1957 г. е започнал процес на преустройство на структурата на STASI. Въведена е системата на войнски звания. През 1958 г. е създадено Главно управление «А» - за външно разузнаване и за негов началник е назначен генерал майор Маркус Волф. Главната задача на личния състав на управлението е бил добиването, обработването и анализиране на разузнавателна информация за работата на службите за сигурност на ФРГ. Външното разузнаване на ГДР е съществувало и преди съдаването на Главно управление «А» под легендирано под формата на «Институт за научно икономически изследвания, които структурно е бил подчинен на Минитерството за държавна сигурност през 1953 г.
Важно място в структурата на STASI заема Главно управление ІІ, основната задача на което е била да следи експортната и импортната дейност на фирми на западни държави, търгуващи с ГДР.
Основните усилия на Главно управление ІІІ са били насочени за осъществяване на контрола  на ефирните средства за масова информация (радио и телевизия). За целта са били използвани около 20 станции и 300 записващи устройства разположени на територията на цялата страна. 
През 1989 г. непосредствено преди разформироването на Министерството за държавна сигурност притежава много добре развърната структура от над 20 главни управления, които са покривали  контрола и  защитата на цялата вътрешно и външнополитическа дейност на бившата ГДР. 

По данни от Федералната агенция на  Германия за архивите на Държавна сигурност на бившата ГДР в периода от април 1950 г. до 15.01.19991 г. за органите на STASI, включително пограничната охрана и полка за охрана на държавните органи са работили 274 000 сътрудника, от които щатни в края на 1989 г. са били 102 000 души.
Важно място в дейността на STASI заема сътрудничеството със сродните органи на държавна  сигурност от останалите страни – членки на Варшавския договор. През 1977 г. по инициатива на тогавашния Комитет за държавна сигурност (КГБ) на СССР и STASI e създадена Система за обединено отчитане на данни за противника (SOUD). В тази информациионна база данни са влизали 6 държави от Варшавския договор (България, ГДР, Полша, СССР, Чехословакия и Унгария и 3 държави от бишия социалистически лагер-Куба, Монтолия и Виетнам. Седалището на SОUD и централната база данни се е намирала в Главната квартира на КДБ в Москва. До края на 1988 г. в SOUD се съхраняват 188 000 информации и данни за лица. STASI e предоставила за информационната система 74 300 информации.
